પહેલું, ઇસુ ખ્રિસ્તમાં વિશ્વાસીઓ માટે, બાઇબલ કહે છે કે મૃત્યુ બાદ વિશ્વાસીઓના આત્માઓ/પ્રાણોને સ્વર્ગ માં લઈ જવામાં આવે છે, કારણકે ખ્રિસ્તને મોક્ષદાતાના રૂપમાં સ્વીકારવા દ્વારા તેઓના પાપો ક્ષમા કરવામાં આવ્યા છે(યોહાન–૩:૧૬,૧૮,૩૬). વિશ્વાસીઓ માટે, મૃત્યુ એ “શરીરથી અલગ અને પ્રભુ સાથે ઘરમાં રહેવું છે” (૨ કરિંથી–૫:૬-૮, ફિલિપી–૧:૨૩). તેમ છતાં, ૧ કરિંથી-૧૫:૫૦-૫૪ અને ૧ થેસ્સલોનિકી–૪:૧૩-૧૭ સંદર્ભો એવું વિવરણ કરે છે કે વિશ્વાસી ફરીથી સજીવન થશે અને તેઓને મહિમાયુક્ત શરીર આપવામાં આવશે. જો વિશ્વાસીઓ મૃત્યુ બાદ તુરંત જ ખ્રિસ્ત સાથે જતા રહે, તો પુનરુત્થાનનો શો ઉદેશ્ય છે? એવું લાગે છે કે જ્યારે વિશ્વાસીઓના આત્માઓ/પ્રાણો મૃત્યુ બાદ તુરંત ખ્રિસ્ત સાથે જાય છે, પણ શારીરિક શરીર કબરમાં “સુતેલી” અવસ્થામાં જ રહે છે. વિશ્વાસીઓના પુનરુત્થાનમાં શારીરિક શરીર ફરીથી મહિમાયુક્ત સ્વરૂપમાં સજીવન થાય છે, અને તેના પછી પ્રાણ/આત્મા સાથે નવા સ્વર્ગ અને નવી પૃથ્વીમાં અનંતકાળ માટે વિશ્વાસીઓનું થશે (પ્રકટીકરણ–૨૧-૨૨).